ארגון אוטונומי מבוזר

ארגון אוטונומי מבוזר (באנגלית: Decentralized Autonomous Organization או DAO, גם Decentralized Autonomous Corporation או DAC) הוא ארגון אשר אינו כפוף לסמכות ממשלתית כלשהי אלא נשלט בידי חבריו, הפועלים על פי קובץ חוקים מוסכם שבנוי על תוכנת מחשב"Building Blockchain Projects", Narayan Prusty, Packt Publishing Ltd, Birmingham, United Kingdom, April 27, 2017, ; Archived From The Original On December 27, 2021."The Decentralized Autonomous Organization and Governance Issues", Regulation of Financial Institutions Journal: Social Science Research Network, December 5, 2017; PDF; Archived From The Original On December 27, 2021."DAO Explained: What Is A Decentralized Autonomous Organization?", More Than Digital, Thomas Muller, October 20, 2021; Archived From The Original On December 27, 2021.. תנועותיו הכספיות של הארגון מתועדות על גבי יומן מבוזר והחוקים להם הוא מציית מוטמעים דרך חוזה חכם על רשת בלוקצ'יין"The Age of Cryptocurrency: How Bitcoin and the Blockchain Are Challenging the Global Economic Order", Michael J. Casey, Paul Vigna, Macmillan USA, January 12, 2016; Archived From The Original On December 27, 2021."Bitcoin moves beyond mere money", New Scientist, Hal Hodson, November 20, 2013; Archived From The Original On December 27, 2021."The DAO of accrue", The Economist, May 21, 2016; Archived From The Original On December 27, 2021.. מעמדן המשפטי של קבוצות אלו טרם עוגן בחוק"A Venture Fund With Plenty of Virtual Capital, but No Capitalist", The New York Times, Nathaniel Popper, May 21, 2016; Archived From The Original On December 27, 2021..

 רקע 
ארגונים אוטונומיים מבוזרים בולטים בעיקר בזכות שימושם בטכנולוגיית הבלוקצ'יין על מנת ליצור יומן דיגיטלי בטוח אשר עוקב אחר תנועותיהם הכספיות ברחבי הרשת, ומונע זיופים או רמאויות באמצעות ביזור מידע והטמעת חותמות זמן"Decentralized Blockchain Technology And The Rise Of Lex Cryptographia", Aaron Wright, Primavera De Filippi, March 10, 2015; Archived From The Original On December 27, 2021.. שיטה זו מבטלת את הצורך בשימוש בצד שלישי כגון בנקים או ברוקרים עבור העברות כספיות ואינטראקציות דיגיטליות אחרות.

העלויות הכספיות של אחזקת ארגונים אוטונומיים על גבי רשת בלוקצ'יין מופחתות בצורה משמעותית לאחר סילוקם של מתווכים וצדדים שלישיים אשר עשויים לדרוש עמלות ומיסים, וכן בשל ביטול הצורך בשמירת מסמכים ותיקים המתעדים את הפעילות העסקית של הארגון; המידע המורכב על גבי הבלוקצ'יין עשוי להחליף מסמכים משפטיים כגון שטרות קניין, ניירות ערך, תעודות, וכיוצא בזאת. השימוש בבלוקצ'יין מאפשר למשתמשים העובדים במתכונת מחשוב ענן לתקשר זה עם זה בשיטת עמית לעמית תחת חוקים מוסכמים הנקבעים על ידי חוזה חכם"Creation of Smart-Contracting Collaborations for Decentralized Autonomous Organizations", Perspectives in Business Informatics Research, Alex Norta, August 18, 2015; Archived From The Original On December 27, 2021..

 היסטוריה 
ויטליק בוטרין הציע לראשונה את הרעיון כאשר תיאר ארגון נטול מתווכים אנושיים המנוהל על ידי חוזים חכמים הבנויים על פלטפורמת מכונת טיורינג שלמה. חזונו התגשם בדמות בלוקצ'יין אתריום, הנוסד ב-2015, אשר הפך לפתרון הטכנולוגי שענה לדרישות הללו ואפשר את בנייתם של הארגונים האוטונומיים"The Humans Who Dream Of Companies That Won’t Need Us", Fast Company, DJ Pangburn, June 19, 2015; Archived From The Original On December 27, 2021."Vapor No More: Ethereum Has Launched", Tech Crunch, Jon Evans, August 1, 2015; Archived From The Original On December 27, 2021..

הארגון האוטונומי הדאו נועד לשמש כמיזם לגיוס הון לרשת אתריום ואסף מטבעות מבוזרים בשווי של כ-150 מיליון דולר במסגרת פרויקט מימון המונים במאי 2016, אולם כעבור מספר שבועות ספג מהלומה כתוצאה מפרצת אבטחה במערכת החוזים החכמים של הארגון, ובה נגנבו מטבעות בשווי שליש הסכום המקורי שנאסף. המטבעות "הוחזרו" במועד מאוחר יותר לאחר שרשת הבלוקצ'יין התפצלה לשתיים; רשת אתריום הסירה את היסטוריית הגניבה ובכך הפכה את המטבעות שנלקחו לחסרי ערך, ורשת אתריום קלאסי, בה המשיכו המשתמשים אשר בחרו להתעלם מהשינוי שנעשה"Digital currency Ethereum is cratering because of a $50 million hack", Business Insider, Rob Price, June 17, 2016; Archived From The Original On December 27, 2021..

ארגון נוסף בשם ארגון החוקה או ConstitutionDAO ביקש לרכוש עותק מקורי של חוקת ארצות הברית במכירה פומבית בנובמבר 2021. חברי הארגון גייסו מטבעות אתריום בשווי של כ-47 מיליון דולר אולם הפסידו להצעה של 43.2 מיליון דולר מידי תאגיד סותבי'ס, לאחר שמייסדי הארגון החליטו שלא להמשיך מפני שהאמינו כי אין ברשותם את ההון הנחוץ להגנת, אבטחת ושינוע העותק. הכסף שנאסף הוחזר לתורמים לאחר החסרת עמלות הגז של הרשת"ConstitutionDAO loses $43 million auction of rare US Constitution copy", The Verge, Jacob Kastrenakes, November 18, 2021; Archived From The Original On December 27, 2021."Crypto Crowdfunding Goes Mainstream With ConstitutionDAO Bid", Bloomberg, Olga Kharif, November 20, 2021; Archived From The Original On December 10, 2021..

 בעיות 
 מעמד ורגולציה 
המעמד המשפטי והחוקי של ארגונים מסוג זה עדיין אינו ברור, ועלול להשתנות לפי תחומי שיפוט. ב-1 ביולי 2021 הפכה מדינת ויומינג בארצות הברית לראשונה בעולם המכירה בארגונים אוטונומיים מבוזרים כישויות משפטיות"Decentralized Autonomous Organizations Find a Home in Wyoming", JD Supra, April 26, 2021; Archived From The Original On December 27, 2021."SF0038 - Decentralized autonomous organizations", State Of Wyoming Legislature; Archived From The Original On December 27, 2021., והארגון האמריקאי CryptoFed DAO הפך לראשון שהוכר כאחת"Wyoming becomes first US state to legally recognise DAO", Yahoo, Sean Dickens, July 7, 2021; Archived From The Original On December 27, 2021..

מספר ארגונים אוטונומיים הואשמו על ידי הוועדה לניירות ערך ולבורסות של ארצות הברית בהפרות חוקים שונות ובעיקר בהצעת ניירות ערך ללא רישיון"SEC Charges Bitcoin Entrepreneur With Offering Unregistered Securities", U.S. Securities And Exchange Commision, June 3, 2014; Archived From The Original On December 27, 2021.. עם זאת, האשמות אלו מוגבלות לנכסים דיגיטליים המשמשים כחוזי השקעות, המחייבים את כל המשקיעים בהם להשתתף בארגון האוטונומי כחברים מן המניין, המייחסים לנכס המדובר את רעיון השיתופיות והאחדות הקבוצתיים.

ארגונים אוטונומיים עשויים לתפקד לעיתים כתאגידים אשר אינם נתונים למעמד משפטי רגיל מאחר שהם מוגדרים בחוק כשותפויות כלליות"Blockchain Company Wants to Reinvent Companies", Bloomberg, Matt Levine, May 17, 2016; Archived From The Original On June 23, 2020.. חברים בארגון הנמצאים בתפקיד המציב אותם בינו ובין הרשויות הרגולטוריות של המדינה עלולים להיות מטרות נוחות לתביעות או פעולות אכיפה שונות מצדן, אם פעילות הארגון אינה מצייתת לחוק.

 והתיק המשפטי של  מ-1946 מגדירים ניירות ערך כהשקעות שהרווחים מהן מופקים באופן בלעדי ממאמציהם של אחרים, ועל כן פעילותם של ארגונים אוטונומיים רבים אינה נחשבת למפרת חוק במסגרת קביעה זו. רווחיהם של הארגונים נובעים לעיתים רבות מפעילויות אשר אינן נשלטות בידי ישות מרכזית, או, לחלופין, מופיעים בדמות עודף כספי אישי המגיע לידי חברי הארגון תמורת השתתפותם העצמאית בפעילותו.

 אבטחה 
הקוד עליו מבוסס הארגון האוטונומי אינו פשוט לשינוי לאחר שעלה לאוויר, ופעולות אחזקה קלות כגון תיקון באגים, הנחשבות לעניין טריוויאלי במערכות ממורכזות, עלולות להפוך לעניין מסובך. עריכת תיקון דורשת כתיבת קוד חדש המוסכם על כל חברי הקבוצה, והעברת כלל הכספים למערכת החדשה. קשיים אלו עשויים להשאיר פריצות אבטחה גלויות לעיני כל למשך זמן רב מאחר שהקוד הוא פתוח"Ethereum’s $150-Million Blockchain-Powered Fund Opens Just as Researchers Call For a Halt", IEEE Spectrum, Morgan E. Peck, May 28, 2016; Archived From The Original On December 27, 2021..

 קישורים חיצוניים 



 הערות שוליים 

קטגוריה:מטבעות מבוזרים
קטגוריה:בלוקצ'יין
קטגוריה:ארגונים
קטגוריה:עתידנות